Id-Deċiżjoni tal-Kummissjoni
tat-23 ta’ Diċembru 2003
dwar l-issoktar fis-sena 2004 ta’ provi u testijiet komparattivi Komunitarji fuq materjal ta’ tnissil ta’ pjanti ornamentali ta’ Chamaecyparis, Ligustrum vulgare u Euphorbia fulgens taħt id-Direttiva tal-Kunsill 98/56/KE mibdijin fl-2002
(2004/59/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 98/56/KE ta’ l-20 ta’ Lulju 1998 dwar it-tqegħid fis-suq (marketing) ta’ mateerjal ta’ tnissil ta’ pjanti ornamentali [1],
Wara li kkunsidrat id-Deċiżjoni tal-Kummissjoni 2001/898/KE tat-12 ta’ Diċembru 2001 li tiġbor l-arranġamenti għal provi u testijiet komparattivi Komunitarji fuq materjal ta’ tnissil ta’ pjanti ornamentali taħt id-Direttiva tal-Kunsill 98/56/KE [2], u b’mod partikolari l-Artikolu 2 tagħha,
Billi:
(1) Id-Deċiżjoni 2001/898/KE tiġbor l-arranġamenti għall-provi u t-testijiet komparattivi li għandhom jitwettqu taħt id-Direttiva 98/56/KE fir-rigward pjanti ornamentali ta’ Chamaecyparis, Ligustrum vulgare u Euphorbia fulgens mill-2002 sa l-2004.
(2) Provi u testijiet mwettqa fl-2002 u fl-2003 għandhom jissoktaw fl-2004,
ADOTTAT DIN ID-DEĊIŻJONI:
Artikolu uniku
Provi u testijiet komparattivi Komunitarji li bdew fl-2002 fuq materjal ta’ tnissil ta’ pjanti ornamentali ta’ Chamaecyparis, Ligustrum vulgare u Euphorbia fulgens għandhom jissoktaw fl-2004 skond id-Deċiżjoni 2001/898/KE.
Magħmula fi Brussel, fit-23 ta’ Diċembru 2003.